14/02/2013 | Administración LocalMunicipal
Valdoviño
Anuncio convocatoria e bases Entroido 2013. Concello de Valdoviño

A Xunta de goberno Local do concello de Valdoviño, en sesión que celebrou o 30 de xaneiro de 2013, aprobou a convocatoria e bases do Entroido 2013 seguintes, que se expoñen ao público para xeral coñecemento: “ Concello de Valdoviño promove o XIIº Festival de Entroido que se celebrará o vindeiro sábado 16 de febreiro comezando cun pasarrúas as 17’30 horas e ás 18’30 horas festival na Casa de Cultura.1.- Poderán participar no XIIIº Festival de Entroido do Concello de Valdoviño as entidades legalmente constituídas e/ou grupos ocasionais que cumpran as condicións establecidas nas seguintes bases. En todo caso nomearase un representante debidamente autorizado para actuar en nome do grupo.2.- Para poder participar e optar as axudas económicas e premios será imprescindible encher a solicitude de inscrición e entregala na Casa de Cultura do Concello en horario de 11’00 a 13’00 horas e/ou de 16’00 a 19’00 horas nos días do mes de febreiro que se sinalan: venres 1, luns 4, martes 5, mércores 6, xoves 7 e venres 8.3.- O modelo de instancia e Bases de inscrición facilitaranse na Casa de Cultura e estará dispoñible na páxina web do concello.4.- Poderán participar no festival todas as persoas interesadas nas seguintes categorías: A) COMPARSA ADULTOS: Considerarase comparsa o grupo de persoas integrado por un número igual ou superior a dez compoñentes debidamente disfrazados e gardando unha unidade temática na súa vestimenta e actuación. Poden optar a axuda económica por inscrición e a premios. B) COMPARSA INFANTIL agrupacións formadas por un número igual ou superior a 10 persoas nas que polo menos o 50% dos seus componentes sexan menores de 18 anos. As comparsas infantís precisarán nomear a un representante maior de idade para poder participar. As comparsas infantís rexeranse polas mesmas bases que todas as demais, e poden optar a axuda económica por inscrición, pero non poden optar a premios. A INSCRICIÓN É OBRIGATORIA PARA PODER OPTAR ÁS AXUDAS ECONÓMICAS E PARA PODER OPTAR A PREMIOS.5.- Cada comparsa deberá interpretar ante o público nas instalacións destinadas ao evento un máximo ben de dúas cancións, ben de dúas parodias ou ben unha parodia e unha canción. Polo menos unha delas terá que estar escrita e ser interpretada en língua galega, e un dos temas deberá obrigatoriamente versar sobre Valdoviño.6.- O tempo máximo de posta en escena para cada comparsa será de 10 minutos. As comparsas que superen o tempo regulamentariamente establecido e permanezan no escenario despois de ser avisadas non poderán optar a premios.7.- Cada comparsa entregará no Concello copia das cancións ou guión das parodias a interpretar. Esta copia non ten porque acompañar á solicitude de inscrición mais si debe ser entregada antes da data de finalización do prazo.8.- O Concello de Valdoviño facilitará copia das cancións a interpretar aos membros do xurado e a aquelas persoas que as precisen para o correcto desenvolvemento do evento. O Concello non terá copias a disposición do público, porén, serán as propias comparsas as que libremente decidan distribuír a letra das súas cancións entre os asistentes ao festival. Dado o carácter humorístico desta festa tradicional, o Concello de Valdoviño non asumirá responsabilidade algunha acerca das letras, interpretacións e disfraces das comparsas e antroidos participantes.9.- O Concello de Valdoviño destina a cantidade máxima de 2.600,00 € en calidade de axudas e premios para distribuír entre as comparsas participantes que teñan feito previamente inscrición atendendo ao escrito nas presentes BASES que se imputará á partida orzamentaria 338.48900 do orzamento do ano 2006, prorrogado para o ano 2013.10.-A cantidade destinada a axudas de participación será de 2.250,00 euros e a cantidade máxima que recibirá cada comparsa que reunan as condicións e requisitos esixidos nestas BASES será de 225’00 euros. No caso de que esta cantidade estipulada non fose suficiente para cubrir as axudas para distribuír entre as comparsas participantes, procederase a distribuír novamente e de forma proporcional o importe destinado a este fin. Se xurdise algunha problemática sobre este apartado realizaríanse as oportunas comprobacións por parte do persoal de cultura encargado da organización do festival.11. - O día do festival farase entrega de vales simbólicos aos participantes tanto no referido ás axudas de participación como aos premios que poidan corresponderlles. Os pagamentos faranse efectivos mediante transferencia bancaria na conta sinalada na documentación de inscrición.12.- Con independencia da axuda económica de participación establecense os seguintes premios: PREMIO MELLOR COMPARSA 2013: 150,00 EUROS PREMIO MELLOR PASARRÚAS 2013: 100 EUROS PREMIO AO MELLOR VESTIARIO 2013: 100 EUROS 13.- Os premios poderán ser acumulativos e tamén quedar desertos se o xurado o estima oportuno.14.- O xurado estará integrado por un representante de cada unha das comparsas que poderá votar a todas menos a aquela que representa. O día do festival presentarase ante o persoal da Casa de Cultura antes de que comece o pasarrúas para que se lle explique o sistema de puntuación. O representante elixido como xurado terá o obriga de permanecer no lugar habilitado para tal fin e de visionar todas as actuacións. O abandono por parte da persona do xurado sen previo aviso á organización e sen causa xustificada significará a descualificación da comparsa á que representa. Outros imprevisto serán solucionados atendendo ao punto 18. En caso de empate nos premios, a cantidade indicada repartirase a partes iguais entre as comparsas obxecto do mesmo. Como criterios de valoración o xurado terá en conta a orixinalidade e vistosidade do disfraz, a posta en escena, as letras das cancións ou parodias, a simpatía e a animación de rúa que realice o grupo participante. A resolución do concurso terá lugar o mesmo día 16. Sobre o resultado levantarase acta da que formarán parte as puntuacións acadadas por cada participante e os gañadores.15.- As comparsas inscritas asumen tamén o compromiso de desfilar en pasarrúas e facendo a animación propia destas festas tradicionais dende a Casa de Cultura ata a Casa do Concello e de novo até a Casa de Cultura. O pasarrúas dará comezo ás 17’30 horas e ao mesmo poderán unirse todas as persoas disfrazadas que o desexen aínda que non estean inscritas para participar no festival.16.- A orde de actuación das comparsas corresponderase coa orde de inscrición, que se determinará atendendo ao número que figure na solicitude de inscrición. Con esta orde se formará o desfile para pasarrúas cara ao concello. Á volta o desfile será á inversa, de tal xeito que o que ocupaba o último lugar ao baixar pasará a ser o primeiro ao subir.17.- A inscrición no concurso enténdese como aceptación plena das Bases fixadas para o mesmo sen que poidan formularse reclamacións de ningunha clase e por ningún concepto contra o aquí regulamentado. O incumprimento dará lugar á descualificación automática da comparsa participante.18.- Os imprevistos e dúbidas que puidesen xurdir no desenvolvemento do concurso resolveranse segundo criterio dos responsables da área de cultura do Concello de Valdoviño.19.- O día da celebración da actividade levantarase acta sobre premios acadados e imprevistos e posteriormente emitirase o informe correspondente para seguidamente poder proceder cos pagamentos que cumpridamente se deban de facer atendendo ao estipulado nas presentes Bases.20.- Como anexo a estas bases figura a documentación para inscrición. En todo non está previsto nestas bases terá de aplicación supletoria a lei xeral de subvencións 38/2003. Valdoviño, 22 de XANEIRO de 2013. Alcalde, José Antonio Vigo Lago. Inscrición nº XIII festival de entroido do concello de valdoviño 2013 Nome: _________________________________________________________________________________________________ N. I. F.: ________________________________ Enderezo: ______________________________________________________ Teléfono: ______________________________________  COMPARSA ADULTOS  COMPARSA INFANTIL Nome Comparsa __________________________________ Tema do disfrace _____________________________________ Nº compoñentes:_____________ Lugar de procedencia _______________________________________________________ Títulos das cancións ou parodias a interpretar: _______________________________________________________________________________________________________ _________________________________________________________________________________ O/a que asina é coñecedor-a e acepta as Bases que rexen este Festival de Comparsas do Concello de Valdoviño. En Valdoviño a _______ de febreiro de 2013. Asinado:  Fotocopia do N. I. F. do-a representante.  Declaración do-a representante de non estar incurso nas causas de incompatibilidades ou incapacidade para contratar ou recibir subvencións da Administración Pública.  Certificación expedida pola Entidade Bancaria na que conste o número de conta da Entidade legalmente constituida ou da Persoa Física que represente á comparsa ou disfrazado-a. OS ABAIXO ASINANTES DECLARAN: 1.- Que con data ____________________ procedeuse a constituír a comparsa para o Entroido 2013 composta por: 2.- Que nesta data nomeouse a Don-a _____________________________________________________________________ como representante para as relacións co Concello de Valdoviño.3.- Que Don-a ___________________________________________________________________________________________ non está incurso en causa algunha de incompatibilidade ou incapacidade para contratar e/ou recibir subvencións ou axudas da Administración Pública.4.- Que a comisión organizadora solicita a súa participación nas actividades relacionadas co XIII FESTIVAL DE COMPARSAS E DISFRACES DO CONCELLO DE VALDOVIÑO, con data de 16 de FEBREIRO de 2013.5.- Que está Comparsa comprométese a levar a cabo as actividades recollidas nas Bases Reguladoras.6.- De igual xeito os abaixo asInantes declaran:  Estar ao corrente nas súas obrigas tributarias co Concello de Valdoviño.  Estar ao corrente nas súas obrigas tributarias coa Seguridade Social. En Valdoviño, a _____ de febreiro de 2013 En Valdoviño, a ____ de FEBREIRO de 2013 O Alcalde-Presidente, ou no seu caso o Concelleiro no cal delegue, do Concello de Valdoviño: Asinado: Valdoviño, 31 de xaneiro de 2013 O alcalde, Asdo.: José Antonio Vigo Lago”